Благородные девицы әүәлдән аҫыл ҡыҙҙар тип алынып килә, шулай ҙа Guram52 килтергән дәлилдәрҙе, род - зат менән бәйләүҙе нигеҙле тип ҡабул иттем һәм затлы ҡыҙҙар пансионы тип алыу яҡлымын. Ә БЭ-ға килгәндә, унда ысынлап та хаталар күп кенә, дөрөҫтө лә хатаға төҙәтеп ҡуйған урындар бар. Мариинскийҙы беҙ гәзиттә эшләгәндә 90-сы йылдарҙан уҡ Мария тип ала инек, БЭ-ла әйтеп ҡараным, барыбер үҙҙәренсә төҙәткәндәр ана, ни урыҫса, ни башҡортса, Мариин тигәндең бер логикаһы юҡ һымаҡ. Башҡорт телендә парлы һүҙҙәр, шул иҫәптән ҡатын-ҡыҙ, күплек мәғәнәһен бирә, әммә телгә был һүҙ күптән күплек ялғауы менән дә нығынған, шуға әллә ни эш ҡылып булмай. Ләкин башҡа осраҡтарҙа ошо ҡағиҙәне иҫтә тотоу мөһим. Мәҫәлән, туған-тыумасаны туған-тыумасалар тип алыу йыш осрай, ҡоро-һарылар, ир-аттар, бала-сағалар, ҡыҙ-ҡырҡындар, әбей-һәбейҙәр, аҙыҡ-түлектәр һ.б. - былар дөрөҫ түгел, берлектә генә йөрөтөргә кәрәк, ҡатын-ҡыҙҙар кеүек күплектә нығынмаһын әле. Alfiya55 (әңгәмә) 16:19, 23 декабрь 2020 (UTC)